英國新進練馬師 派兵來港出戰主席短途獎
2024年04月10日 12:50
東網電視
更多新聞短片
英國練馬師鮑紀耀,將會派兵出戰主席短途獎。
冠軍賽馬日海外參戰馬匹名單陸續湧現,英國方面除咗早前報導過嘅「勇大帝」(Brave Emperor)落實出戰冠軍一哩賽,依家又多一匹,由鮑紀耀訓練嘅「堅信」(Believing),已經接受邀請,將會出戰主席短途獎。
雖然去年國際賽,英國短途明星馬「喜菲皇女」,表現尚且不外如是,以「堅信」本身最佳成績只係响法國贏過1200米三級賽,近兩仗衝擊一級賽,亦只曾於希鐸舉行之短途盃錦標得季,實力當然難與前駒相提並論。
不過值得大家留意嘅,就係「堅信」嘅練馬師鮑紀耀,係英國近年冒起甚快嘅新進練馬師,雖然只係2019年先至開倉,四年嘅練馬資歷,已經令佢一躍而成為新市場嘅主流練馬師,而且仲有2項G1响手,包括2022年英國一千堅尼冠軍「聲馳千里」,與及响周末出戰女皇伊利沙伯錦標「精緻之道」,未易主前响英國亦係由佢訓練,並且贏過愛爾蘭G1美寶莉錦標。
大家响近年海外賽事都成日睇到佢嘅出現,至於今次會否親自首次帶兵征港,畢竟賽期同英國連串重要賽期接近,係咪親自來港仲係未知數,但以佢嘅CV,相信大家對於鮑紀耀嘅練馬功力,都抱有一定憧憬。
馬房兵力只會愈見雄厚,當然月底賽期同英國連串大賽重要賽期接近,鮑女火